projecte-aina/catalan_government_crawling huggingface dataset:
Sometents a la Rambla del Vendrell, ca 1915.
El divendres 20 de març tindrà lloc, a les 17 hores al local de l'Associació Gent Gran del Vendrell, una xerrada titulada "El sometent, dels seus inicis a l'actualitat", que anirà a càrrec de Carlos Barros Verdejo.
L'acte és organitzat per l'Associació Gent Gran del Vendrell amb la col·laboració de l'Arxiu Comarcal del Baix Penedès que ha cedit fotografies per il·lustrar-lo.
L'objectiu de la xerrada és donar a conèixer la història del sometent a Catalunya, cos armat per defensar el poble, que es remunta al segle XI i que si bé va desaparèixer oficialment després del decret de Nova Planta (1714), va resurgir el 1793 amb la Guerra Gran o Guerra dels Pirineus.
El seu arrelament ha estat tan important que ha persistit fins el 1978.
Associació Gent Gran del Vendrell.
Associació Gent Gran del Vendrell
L'Arxiu Comarcal del Baix Ebre (ACBE) es va crear a partir del conveni signat el 20 de juliol de 1983 entre el Departament de Cultura de la Generalitat de Catalunya i l'Ajuntament de Tortosa.
Per a la seu de l'Arxiu s'ha restaurat i condicionat l'edifici renaixentista del Col·legi de Sant Jaume i Sant Maties, inclòs dins el complex monumental dels Reials Col·legis.
Les noves instal·lacions es van inaugurar el 17 de juliol de 1997.
S'integra dins de la Xarxa d'Arxius Comarcals de la Generalitat de Catalunya i el gestiona el Consell Comarcal del Baix Ebre.
A l'Arxiu s'hi aplega una cinquantena de fons que abracen tota la diversitat del quadre de fons, si bé hi ha dos fons que destaquen per la seva riquesa i antigor: el de l'Ajuntament de Tortosa, que s'inicia el 1149 i que conserva grans sèries documentals força íntegres des de la baixa edat mitjana (clavaria, provisions, establiments, obres), així com 1754 pergamins, i el fons del districte notarial de Tortosa amb protocols des de la meitat del s.
Actualment se superen els 3000 metres de documentació.
L'ACBEB incorporarà el principi de transparència en tota la seva activitat administrativa i a la seva pròpia organització, per tal que la ciutadania pugui conèixer les decisions que s'adopten, els mecanismes de presa de decisions, com s'organitzen els serveis i els seus responsables de la gestió.
L'ACBEB incorporarà el principi de publicitat activa publicant per iniciativa pròpia aquella informació i documentació que potenciï la transparència, permeti el control de la seva actuació i afavoreixi l'exercici dels drets de la ciutadania, així com la que pugui ser de major utilitat per a la societat i per a l'activitat administrativa.
L'Arxiu Comarcal del Baix Ebre en el disseny de les seves polítiques i en la gestió dels serveis ha de garantir que la ciutadania, tant individual com col·lectivament, pugui participar, col·laborar i implicar-se en els assumptes públics.
Seu de l'Arxiu Comarcal del Baix Camp
L'Arxiu Comarcal del Baix Camp (ACBC) fou creat pel conveni signat entre la Generalitat de Catalunya i l'Ajuntament de Reus, el 28 de setembre de 1982, amb la denominació d'Arxiu Històric Comarcal de Reus.
Aleshores era instal·lat a la seu de l'Arxiu -Museu Prim - Rull.
Més endavant, fou inaugurat, el 16 de desembre de 1986, a l'edifici del Castell del Cambrer.
L'11 de juny de 2010 s'ha estrenat una nova seu de l'Arxiu Comarcal.
Actualment és gestionat per la Generalitat de Catalunya, el Consell Comarcal del Baix Camp i l'Ajuntament de Reus.
El nou edifici s'ha construït en un solar de titularitat de l'Ajuntament de més de 1000 m2 i la seva capacitat és de 16.000 metres lineals de prestatgeria.
L'ACBC custodia documentació pública i privada de la comarca del Baix Camp.
Els seus fons més destacats són el de l'Ajuntament de Reus, els notarials, religiosos, judicials, personals i empresarials.
Entre les col·leccions podem destacar les de pergamins, fotografies i cartells.
També compta amb una hemeroteca molt remarcable i amb una biblioteca auxiliar.
Curs introductori sobre els orígens de la fotografia a fi de donar unes pautes de coneixement sobre les diferentes tipologies, procediments fotogràfics i mètodes de conservació.
Data: 24 d'octubre de 2009 de 10 a 18 h.
Organitza: Arxiu Comarcal del Baix Ebre
Com cada any, es va fer una presentació pública del nou número de Recerca amb els representants polítics del Consell Comarcal del Baix Ebre i els membres del consell de redacció.
L'acte va està obert als mitjans de comunicació local.
Una de les comunicacions es va centrar en el dossier que és monogràfic i específic en cada número i que, en aquesta ocasió, girava al voltant de la iconografia de la Mare de Déu de la Cinta.
Data: 3 d'abril de 2009 a les 19.30 h.
Organitza: Arxiu Comarcal del Baix Ebre i Centre d'Estudis Comarcals del Baix Ebre
Jornada de portes obertes en motiu de la Diada dels Amics dels Castells.
Visita guiada per la ciutat a fi de desvetllar la figura d'un eminent científic tortosí, Innocent Paulí, que ha estat motiu de l'elaboraci�� d'una unitat didàctica.
Es difondran reproduccions de documentació i es visitaran llocs referents del personatge.
Presentació d'un llibre inclòs en la col·lecció "Quaderns de Recerca", amb el número 6, que edita l'Arxiu Comarcal del Baix Ebre.
Es traca d'un estat de la qüestio sobre els estudis i les troballes sobre la Tortosa romana a càrrec de l'arqueòloga Mariona Valldepèrez.
Data: 21 de gener de 2011, a les 20h
Lloc: Serveis Territorials de Cultura de les Terres de l'Ebre.
Organitza: Serveis Territorials del Departament de Cultura de la Generalitat i Arxiu Comarcal del Baix Ebre
Jornada a l'Arxiu Comarcal del Baix Camp
Universitat Rovira i Virgili; Arxivers sense Fronteres Internacional; FUAB Escola Superior d'Arxivística i Gestió de Documents; Centre de Lectura de Reus
El proper dimecres 2 de maig, tindrà lloc a l'Arxiu Comarcal del Baix Camp una jornada que té com a objectiu posar en valor el paper de les i els professionals dels arxius.
L'evolució de l'ofici al llarg del temps, la tasca dels arxius i dels arxivers/res i la reivindicació de grans figures de casa nostra com són Pròsper de Bofarull i Andreu de Bofarull lligades al món dels arxius, seran el temes tractats en aquesta Jornada en la que hi col·laboren la Universitat Rovira i Virgili, Arxivers sense Fronteres Internacional, l'Escola Superior d'Arxivística i Gestió de Documents i el Centre de Lectura de Reus.
La Jornada és gratuïta però cal inscripció prèvia a l'adreça:
Arxiu Comarcal del Baix Camp - Arxiu Municipal de Reus
Amb motiu de la Setmana Internacional dels Arxius, l'Arxiu Comarcal del Baix Ebre organitza aquesta exposició per a promocionar els seus fons històrics i publicitar el propi Arxiu.
Es tracta de penjar a diferents parades del mercat municipal, uns cartells relatius als productes que venen.
S'han escollit referències documentals del segle XIV, XV i XVI que comenten algun aspecte dels diferents rams comercials: carnisseries; peixateries; fruiteries; queviures, etc...
L'acte oficial de presentació del número 14 de la publicació històrica Recerca, anirà a càrrec de Francesc Ferrer Celma, director dels Serveis Territorials del Departament de Cultura a les Terres de l'Ebre i de José Luis Mora Bertomeu, president de la Cambra Oficial de Comerç i Indústria de Tortosa, amb la participació d'Emili Llorente Roselló, professor de la Universitat Rovira i Virgili i d'Albert Curto Homedes, director de la revista i de l'Arxiu Comarcal del Baix Ebre.
En aquesta ocasió, el dossier central tracta el tema de la indústria oliera tortosina durant el tombant de segle XIX i XX.
Aquest número el composen un total d'11 articles que abracen diferents moments sobre la història de Tortosa, les Terres de l'Ebre i la seva àrea d'influència i que són fruit d'una recerca per part d'investigadors tan d'àmbit local, nacional, com estatal i internacional.
Col·labora: Serveis Territorials de les Terres de l'Ebre del Departament de Cultura i la Cambra de Comerç de Tortosa
Cambra Oficial de Comerç, Indústria i Navegació de Tortosa
A partir del setembre els quatre Arxius Comarcals de les Terres de l'Ebre duran a terme, de forma conjunta, una exposició de cartografia històrica amb motiu de les activitats del Tricentenari
Detall del mapa del Principat de Catalunya d'Alexis-Hubert Jaillot de 168[.]
Els quatre arxius comarcals de les Terres de l'Ebre: l'Arxiu Comarcal del Baix Ebre, l'Arxiu Comarcal del Montsià, l'Arxiu Comarcal de la Ribera d'Ebre i l'Arxiu Comarcal de la Terra Alta s'apleguen per a presentar una activitat conjunta.
Amb motiu del Tricentenari, hem preparat una exposició on s'exposaran més d'una trentena de reproduccions de mapes històrics entre el segle XVII i XVIII tot mostrant concretament el que va estar la vegueria i, a partir del decret de Nova Planta, el corregiment de Tortosa que aplegava bàsicament el que avui coneixem com les Terres de l'Ebre.
L'exposició s'inaugurarà als Reials Col·legis de Tortosa (Arxiu Comarcal del Baix Ebre) el 5 de setembre i restarà oberta fins el 30 del mateix mes.
A partir del dia 10 d'octubre fins el 31 estarà a la sala d'exposicions de l'Arxiu del Montsià, a Amposta; del 7 al 28 de novembre a la de l'Arxiu de la Ribera d'Ebre, a Móra d'Ebre i finalment del 5 al 30 de desembre serà a l'Arxiu de la Terra Alta, a Gandesa.
Seu de l'Arxiu Comarcal del Bages
El 7 d'abril de 1995 es va signar el conveni de creació de l'Arxiu Comarcal del Bages (ACBG), que es creava a partir de la documentació i els fons que custodiava l'anterior Arxiu Històric de la ciutat de Manresa, de titularitat municipal.
L'arxiu es va inaugurar el dia 20 de febrer de 1999 i les seves instal·lacions es troben a l'edifici de l'Antic Col·legi de Sant Ignasi de Manresa, que també acull el Museu Comarcal de Manresa i l'Oficina de Turisme de l'Ajuntament de Manresa.
L'Antic Col·legi de Sant Ignasi és un edifici començat en el segle XVIII, construït al voltant d'un claustre neoclàssic i que fins a l'any 1892 va ser un col·legi de l'orde dels Jesuïtes.
L'ala est, on es troba l'arxiu, va ser construïda en la segona meitat del segle XIX.
L'Arxiu Comarcal del Bages custodia documentació pública i privada de la comarca del Bages d'acord amb el què estableix la llei 10/2001, d'arxius i documents.
Els seus fons més destacats són els de l'Ajuntament de Manresa, els fons notarials i els fons personals i d'empresa on hi ha una destacada presència fotogràfica.
També compta amb una important hemeroteca de publicacions periòdiques de la comarca i una biblioteca auxiliar de temàtica històrica.
A data de 31 de desembre de 2016, l'Arxiu Comarcal del Bages té 3.343,6 metres lineals de documentació.
Llibre de Privilegis de la vila d'Igualada, 1234-1589.
Llibre relligat amb tapes de fusta recobertes de pell marró amb decoracions geomètrico-florals.
Conté la transcripció de 128 privilegis que havia tingut la vila d'Igualada.
El primer document és del rei Alfons II de l'any 1291 i el més recent és del 1628.
El document trasncrit més vegades és el privilegi de passar a ser carrer de Barcelona, amb els seus drets i deures.
Títol: Llibre de Privilegis de la vila d'Igualada
Fragment del Llibre de Privilegis d'Igualada
El llibre de la Mostaçafaria és un dels més emblemàtics de l'Arxiu Municipal, ja que constitueix una font d'informació de tot el que es refereix a la vida de la vila, com era el mercat, què s'hi venia i on, a més de fer-hi un extens relat de costums de l'època.
El llibre conservat és una compilació feta l'any 1565 de les ordinacions dels segles XIV i XV.
Té tapes de fusta recobertes de pell negre amb decoracions florals, amb total de 36 folis de paper.
Escrit en català en dues tintes, vermella per als titulars i negra per als textos.
Títol: Ordinacions y Capítols del libre de la Mostaçapharia de la vila de Agualada
La documentació d'aquesta època va ser recollida, de manera escrupulosa i s'ha conservat integrament, amb la qual cosa es pot fer un seguiment exhaustiu dels esdeveniments des de 1808 fins ben entrat el 1814.
Títol: Full d'afiliació voluntària per a la Guerra del Francés
Full d'afiliació a la Guerra del Francès
Document acreditaiu de les saques i documents confiscats als ajuntaments i que van anar a l'Arxiu de Salamanca, l'any 1939.
Forma part de la documentació que des de inicis del segle XX, es van arxivar com a lligalls i que encara avui dia mantenen aquest format.
Inclou correspondencia, expedients diversos i també impresos locals i forans.
Títol: Confiscació de la documentació a l'Ajuntament d'Igualada
Confiscació de la documentació a l'Ajuntament d'Igualada
El fons d'imatges de l'Arxiu Comarcal de l'Anoia conserva més de 200.000 fotografies.
L'Arxiu Fotogràfic Municipal d'Igualada, amb 20.000 imatges catalogades, recull la història de la ciutat, des del punt de vista antropològic, folklòric, social, econòmic i també l'activitat protocolària de l'Ajuntament.
Per altra banda, els fons de particulars també contenen fotografies, les quals a més de temàtica familiar, festiva, poden tenir una vesant més artística.
L'explosió de la informació ha comportat la utilització de l'ordinador en la gestió i la recuperació dels fons documentals.
Per això s'han desenvolupat eines físiques i conceptuals per fer accessible aquesta informació.
Les biblioteques i els arxius s'intenten adaptar als nous reptes de la societat de la informació, alguns amb més rapidesa que altres.
Les noves tecnologies obren noves perspectives de futur per als investigadors que vueun com la digitalització i el lliure accés a la documentació és cada vegada més present avui en dia.
La renovació experimental en els darrers anys en la pràctica i actualitzció de les noves tècniques, la tipologia dels centres de documentació, l'expansió dels documents i els suports fan necessari comptar amb bons instruments d'accés a la inofrmació.
És necessari mantenir un equilibri entre les funcions culturals i la imprescindible actuació sobre el tractament de la documentació.
Això és el que debatrem a la Jornada.
Dia: 12 d'octubre de 2009, de les 9.30 a les 14 hores
Lloc: Auditori de Caixa Manresa, Plana de l'Om, 5, Manresa
Organitza: Arxiu COmarcal del Bages, Centre d'Estudis del Bage i Associació Catalana de Documentació Històrica Patrimonial i familiar
Exposició fotògrafica d'Ignasi Rubinart.
Reproduccions fotogràfiques de diferents fons documentals de l'Arxiu que mostren diferents indrets i espais de la ciutat els anys vint i trenta del segle XX.
Organitza: Arxiu Comarcal del Bages
Professorat: Miquel Torras i Cortina, professor del departament de Codicologia, Diplomàtica i Paleografia de la Universitat Autònoma de Barcelona
Curs de paleografia pràctica, basada en l'estudi de les tipologies documentals més freqüents dels fons notarials
Dates: 10, 17, 24 i 31 de gener de 2009, de 10 a 14 hores
Organitza: Arxiu Comarcal del Bages, Centre d'Estudis del Bages i Amics de l'Art Romànic del Bages
Jornada d'estudis i sensibilització d'aquesta tipologia de fons documentals, que presenten unes característiques pròpries.
Els fons personals són el reflex de la trajectòria professional, intel·lectual, ecònomica, etc. d'una persona.
El nostre país ré un ric patrimoni en aquesta aspecte.
Lloc: Auditori de Caixa Manresa, Plaça Plana de l'Om, 5, Manresa
Data: 25 d'octubre de 2008, de 10 a 13h30 hores
Organitza: Arxiu Comarcal del Bages, Centre d'Estudis del Bages i Associació Catalana de Documentació Històrica Patrimonial i Familiar
Manresa: Arxiu Comarcal del Bages i Centre d'Estudis del Bages, 2004 (Memòria, 10)
Data: 19 d'abril de 2008, a les 18.30 hores
Organitza: Arxiu Comarcal del Bages, Ajuntament de Manresa i Centre d'Estudis del Bages
El dia 27 d'agost l'Arxiu Comarcal del Bages inaugurarà una mostra de cartells i programes de mà del Teatre Conservatori i del teatre del Cercle Familiar Recreatiu, més conegut com "els Carlins".
La mostra està formada per programes i cartells de teatre i dansa, el més antic dels quals és de l'any 1881, que són un exemple de la importància que ha tingut l'activitat teatral a la ciutat al llarg de més d'un segle.
El dia 27 d'agost, de les 5 de la tarda a les 8 del vespre, es faran visites comentades a la mostra, com a part integrant de la visita als teatres que tindrà lloc aquest dia dins del programa de les Visites a la Manresa Desconeguda, que organitza l'Ajuntament de Manresa dins dels actes de la Festa Major de la ciutat.
Data: 27 d'agost al 23 de setembre, horari de visita de dilluns a divendres de 9 del matí a 2 del migdia.
Organitza: Ajuntament de Manresa i Arxiu Comarcal del Bages
Taller pràctic i introductori a la conservació i a la restauració del nostre patrimoni documental, a carrèc de Mònica Megino
Data: De l'1 a al 29 de juny de 2009, dimarts de 16h30 a 18h30
Lloc: Arxiu Comarcal del Bages, Via de Sant Ignasi, 40, Manresa
Inscripció: Arxiu Comarcal del Bages o Ajuntament de Manresa
A Manresa es conserven alguns dels protocols notarials més antics de Catalunya, repartits entre l'Arxiu Comarcal del Bages i l'Arxiu de la Seu de Manresa.
Els arxius manresans custodien 48 protocols notarials, entre volums sencers i fragments de protocol, del segle XIII.
El més antic és un fragment de manual que comença el dia 4 d'octubre de l'any 1222 i que es conserva a l'Arxiu de la Seu de Manresa.
Data: 6 de juny al 7 de juliol de 2011.
Lloc: Arxiu Comarcal del Bages, Via de Sant Ignasi, 40, Manresa
Organitza: Arxiu Comarcal del Bages
Curs en el que es van donar els coneixements de paleografia per a facilitar la lectura dels documents medievals i moderns, de l'Arxiu Comarcal de l'Anoia i la interpretació d'unes sèries documentals, per poder esbrinar què hi ha més enllà dels noms i les dates.
La manera de fer va ser eminentment pràctica, amb exemples concrets per a ser llegits pels alumnes amb l'ajuda i comentaris del professor.
Data: 14 i 15 de juliol de 2010, de 10 a 14 i de 16 a 20 h
Organitza: Universitat Ramon Llull
Col·labora: Arxiu Comarcal de l'Anoia
Fa 400 anys que una primera comunitat de caputxins va instal·lar-se a Igualada, des de aleshores que comparteixen totes les vicissituds de la història de la ciutat.
Amb l'exposició es vol recordar, i explicar qui són, què han fet i què fan els frares caputxins.
Dates: 1 de juny al 30 de juny de 2010
Conferència del pare Valentí Serra de Manresa sobre la història dels frares menors caputxins a Catalunya i a Igualada.
Data: 1 de juny de 2010, a les 7 de la tarda
El curs es porta a terme cada darrer divendres de mes (des del mes d'octubre fins al juny) durant el qual es llegeixen documents d'una època ( segle XIV, XV, XVI, XVII-XVIII), escollits i proposats anteriorment i que els alumnes ja hauran pogut intentar llegir a casa seva.
Un de cada dos divendres es convida un professor especialitzat en l'època, que ens ajuda a llegir i a interpretar el document i ens fa una referència documental i històrica.
Data: Darrer divendres des del mes d'octubre de 2009 al juny de 2010
Lloc: Arxiu Comarcal de l'Anoia, Plaça de la Creu, 18, 2n, Igualada
Organitza: Arxiu Comarcal de l'Anoia
El curs pretén donar els coneixements bàsics i pràctics per elaborar un arbre genealògic almenys fins a la quarta generació.
Per això es donaran a conèixer les principals fonts de recerca, la metodologia i representació final gràfica.
Atès que es treballarà amb documentació manuscrita -amb unes grafies i unes singularitats específiques -, fa que sigui bàsic el coneixement d'unes nocions de paleografia, que es donaran al llarg del curs.
Dates: 6, 7, 13 i 14 de juliol de 2009, de 10 a 14
Organitza: Universitat Ramon Llull i Arxiu Comarcal de l'Anoia
Acte i exposició d'homenatge a la vida i obra de Gabriel Castellà i Raich, en el 50è aniversari de la seva mort.
L'exposició recull aspectes de la seva vida i la seva tasca com a arxiver i historiador, durant la primera meitad el segle XX a Igualada.
Dates: 13 de novembre al 12 de desembre de 2009
Llocs: Arxiu Comarcal de l'Anoia, Plaça de la Creu, 18, 2n, Igualada i Biblioteca Central d'Igualada, Plaça de Can Font, Igualada
Organitza: Arxiu Comarcal de l'Anoia, Biblioteca Central d'Igualada i Museu Comarcal de l'Anoia.
L'exposició presenta una selecció d'oficis tradicionals, alguns ja desapareguts, tot i que la majoria estan encara vius en el record de moltes persones.
Es mostren imatges de terrissaires, cerers, sabaters, modistes i campaners, entre altres.
Aquests oficis estan documentats amb fotografies de l'Arxiu i textos de la Biblioteca.
Lloc: Sala d'exposicions de la Biblioteca Central d'Igualada, Plaça de Can Font, Igualada
Organitza: Arxiu Comarcal de l'Anoia i Biblioteca Central d'Igualada
El curs repassarà els arxius històrics d'empresa i el que representen dins el Patrimoni documental.
Aprofundirem en la importància dels arxius per a un bon funcionament de l'empresa, la seva gestió i la implementació de la gestió electrònica, visió històrica dels arxius d'empresa, obligacions legals relacionades, la vinculació dels arxius a un sistema de gestió documental que ordeni i reguli la producció dels documents, els circuits d'aquests a l'interior de l'empresa, l'avaluació, tria i eliminació d'aquests.
Data: 14 i 15 de juliol de 2011, de 9 a 14 h
Lloc: Escola Universitària d'Igualada, Plaça del Rei, 15, Igualada
El curs, eminentment pràctic, facilitarà les bases per elaborar un arbre genealògic fins, almenys, la quarta generació.
A partir de les fonts de recerca, s'explicarà la metodologia per arribar a fer la representació gràfica.
El fet d'haver de tractar amb documentació manuscrita de segles passats, amb unes grafies i unes singularitats específiques, fa que sigui bàsic el coneixement d'unes nocions de paleografia, que es donaran al llarg del curs.
Data: 11 i 12 de juliol de 2011, de 10 a 14 h
Lloc: Facultat de Ciències de la Comunicació Blanquerna (URL), Carrer Valldonzella, 23, Barcelona
Exposició sobre l'evolució de l'escriptura en vuit segles, fent una mirada a la documentació que es conserva a l'Arxiu i a la Biblioteca: des de les lletres que notaris, secretaris, rectors i particulars van plasmar en papers, fins a les tipografies de les impremtes locals i la diversitat d'escriptures que permeten els ordinadors.
Data: 2 al 25 de juny de 2011, dimarts a dissabte de 10h a 13h i de dilluns a divendres de 16h a 20,30h
Lloc: Vestíbul de la Biblioteca Central d'Igualada, Plaça de Can Font, Igualada
Organitza: Arxiu Comarcal de l'Anoia i Biblioteca Central d'Igualada
Mostra de retrats fotogràfics de finals de segle XIX i principis del segle XX, conservats a l'Arxiu Comarcal de l'Anoia
Exposició de retrats realitzats en diversos estudis fotogràfics que reflecteixen diferents situacions de la vida familiar i quotidiana.
La mostra es complementa amb documents (recordatoris, estampes etc.) que formen part de la col·lecció local de la Biblioteca Central d'Igualada i amb textos literaris d'escriptors catalans.
Els segles XIX i XX durant la vuitada de Corpus a Manresa tenien lloc les tradicionals Enramades, que tenien la categoria de festes majors dels barris de la ciutat.
Des del divendres de Corpus fins al dijous posterior cada dia celebrava la seva enramada un barri diferent i, per aquest motiu, els carrers i places del barri s'engalanaven amb serrells, banderes, domassos i branques d'arbre.
El programa d'actes presentava poques variacions entre els barris i consistia en un passacarrer al matí, una processó i jocs per a la quitxalla a la tarda i concerts i balls a la nit, tot acompanyat de força pirotècnia.
A l'Arxiu Comarcal del Bages conservem programes i impresos dels segles XIX i XX de les Enramades dels diversos barris i en presentem una petita mostra en motiu de la Setmana Internacional dels Arxius 2012.